প্রশ্নের জবাবে ইউপি চেয়ারম্যান বলেন, বিগত ৪০ বছরের তুলনায় গত পাঁচ বছরে ঢালচর অনেকখানি এগিয়েছে। ৪০ বছরে এখানে তেমন উন্নয়নের ছোঁয়া লাগেনি। কিন্তু পাঁচ বছরে এখানে একটি পাকা বাজার হয়েছিল; ইতিমধ্যে সেটি আবার নদীগর্ভে হারিয়ে গেছে। ৩টি প্রাথমিক বিদ্যালয় ভবন হয়েছে। এলজিইডি’র একটি ভবন হয়েছিল; সেটিও নদীগর্ভে। বেশকিছু নলকূপ বসেছে। রাস্তা হয়েছিল; তার মধ্যে অনেকখানি ভেঙে গেছে নদীতে। আগের চেয়ে দ্বীপটির দিকে উপর মহলের নজর বেড়েছে। তবে ভাঙন প্রবণতায় ইউনিয়নের উন্নয়ন ম্লান হয়ে গেছে।